stanford-oval/wikipedia huggingface dataset:
TLV - עושים את תל אביב
עונה שנייה > המשתתפים והעלילה

כמו בעונה הראשונה, ארבעת הדיירים בדירה המשותפת הם הדמויות המרכזיות בסדרה:
מריל בוזגלו – בעברה מוכרת בחנות נעליים. גדלה בקריות. מנסה להתקבל לעבודה כתקציבאית בחברת פרומרקט, העוסקת בקידום מכירות והפקת אירועים.
הילה קרוגמן – בעברה השתתפה בטקס מלכות היופי. גדלה בחיפה. מנסה להתקבל לעבודה כארט דיירקטורית במשרד הפרסום באומן בר ריבנאי. בהמשך הסדרה עברה לתפקיד במחלקה הגרפית בעיתון גו.
עומר בר - אלוף ישראל (וממוקם במקום ה-19 בעולם) בדירוג גולשי גלים. גדל במושב שדי חמד. מנסה להתקבל לעבודה ככתב באתר האינטרנט ynet. ניתק קשר עם אביו, בעקבות הגירושים מאמו.
מור סילבר - סטודנטית לתקשורת. גדלה בהרצליה. בפרקים הראשונים של הסדרה עובדת כמלהקת בתוכנית הטלוויזיה "היפה והחנון". במהלך העונה, שותפה של מור, עומר בר, קיבל משימה מהבוסית שלו ב-ynet, קרן נתנזון, לברר פרטים על אחד מהמתמודדים העתידים להשתתף בתוכנית "היפה והחנון". במהלך השיחה עם נתנזון, סיפר לה פרטים שמור סיפרה לו. הדבר נודע לבוס שלה דן ויצמן, ובעקבות כך פוטרה מעבודתה לאחר בדיקת פוליגרף, ומאחר שחתמה על הסכם סודיות בנוגע לפרטים הנוגעים לתוכנית. במהלך העונה הייתה מור הסטייליסטית של מאיה בוסקילה. בהמשך הסדרה היא עובדת בנענע 10, ככתבת בידור ולייף סטייל.
עונה שלישית > המשתתפים והעלילה

בעונה זו כמו בעונות קודמות גרים 4 שותפים עם חלום אחד-לכבוש את תל אביב. בעונה זו, בניגוד לשתי העונות הקודמות בהן השתתפו שלוש בחורות ובן אחד, משתתפים שני גברים ושתי בחורות. חוץ מההתפתחויות המקצועיות של ארבעת המשתתפים, הסדרה עוקבת גם אחר מערכות היחסים בין ארבעת השותפים. במהלך העונה מתפתחת יריבות בין ליאור ללריאן שטוענת שליאור היא אדם שמרוכז רק בעצמו, ושהיא לא יכולה להיות חברה שלה. ובמקביל התפתח רומן בין עדן לליאור, שנגמר בפרידה. במהלך העונה ארבעת השותפים צילמו קליפ והעלו אותו ל־YouTube.
לריאן זוהרי שאשון - בת 21. עוסקת בעיצוב אופנה, בתחילת הסדרה מתקבלת לעבוד כעוזרת אישית של המעצב הראשי של "טוונטי פור סבן", רון קאהן, ובהמשך יורדת לדרגת מוכרת סניף החברה, מפני שהבוס שלה רון קאהן, לא אהב את עיצוב השמלה שיצרה, וטען שלריאן עוד לא מספיק מוכנה לתפקיד בכיר בחברה. ביומה הראשון כמוכרת לריאן מתקשה להסתגל לתפקידה, ומתפטרת מעבודתה ב"טוונטי פור סבן".
נדב קרני - בן 23. שאיפתו היא להיות זמר. עובד כברמן, ולומד משחק אצל קובי מחט. ובמקביל מכיר את קובי רוקח מ"סוכנות מילק" והופך למיוצג בסוכנות. בין עבודותיו הראשונות בסוכנות, הוא מתקבל להשתתף בסצנה מתוך סרט חדש בבימויו של איתי שגב. בעקבות סרטון ה-YouTube בו נדב שר, הוא מקבל הזמנה לגשת לאודישנים ללהקת מיומנה, הוא הגיע עד לשלבים האחרונים באודישנים, אך בסופם לא התקבל אל הלהקה. בסוף הסדרה קובי רוקח סוכנו של נדב מודיע לו שהוא התקבל למחזה "אחים בדם", בתיאטרון צוותא, אך מעמיד אותו בפני דילמה, לוותר על תחום השירה למשך חצי שנה, ובעקבות כך נדב פורש מהמחזה ומתחיל להופיע כזמר במועדון "השבלול".
עדן צרפתי - בן 23. מתקבל לעבוד בתוכנית "חדשות הבידור".
ליאור שוחט - בת 20. בתחילת הסדרה מתחילה לעבוד כאסיסטנטית של ברוריה אבידן בריר, בעקבות טיסתה של ברוריה לחו"ל מתחילה לעבוד כעוזרת ברשת האיפור "איל מקיאג'". ובמקביל מתקבלת לעבוד כעוזרת אישית של גולן נהרדעא במשרד פרסום. בהמשך הסדרה ליאור פוטרה מ"איל מקיאג'" בשל כך שהבוס שלה דורון, לא היה מרוצה מתפקודה בעבודה.
עונה רביעית > המשתתפים והעלילה

בעונה הזו חזרו לקונספט הראשוני של התוכנית, שלוש בנות ובן יחיד.
אסף גורן - בן 21, מפתח-תקווה, רקדן ברייקדאנס ואלוף אירופה בתחום. ניסה להשתלב בתעשייה כמלהק לתוכנית הכישרונות המוזיקלית ה"אקס פקטור" של הזכיינית "רשת" כשהמנטור (מדריך) שלו הוא צחי אליהו, המלהק הראשי של הזכיינית. במהלך התוכנית, ניהל רומן עם המשתתפת דורין. כעבור שנים, השתתף בתוכנית "האח הגדול", בעונת ה-VIP השלישית, ששודרה ב-2019, והגיע למקום הראשון.
דורין אעידן - בת 22, מרעננה. דורין פעלה בקונספט דומה לזה של נדב מהעונה השלישית וניסתה להשתלב בתעשייה בתור זמרת. דורין הייתה חלק מלהקה שמורכבת ממנה ומשתי אחיותיה (חן ושיר) ונקראת "הסיסטרס". דורין והלהקה חתמו אצל הסוכן רוברטו בן שושן וניסו למנף את ההצלחה והפוטנציאל של הלהקה. בהמשך עברה הלהקה אודישן ל"אקס פקטור", בעקבות המלצה של אסף להפקה, אך שם ניצבה דורין בפני דילמה כיוון שההפקה הייתה מעוניינת רק בה ולא באחיותיה, חברותיה ללהקה.
קים דיין - בת 20, מפתח-תקווה, דוגמנית. קים התמודדה בתחרות מלכת היופי 2012 אך נמאס לה מהמקצוע. התמודדה יחד עם פז אגמון (משתתפת נוספת) על תפקיד ככתבת שטח באתר Xnet. קים זכתה בתפקיד ועבדה תחת חסותה של המעצבת טובה'לה.
פז אגמון - בת 23, לא עבדה מעולם. בת למשפחה אמידה ומפורסמת בתחום העריכת דין. פז תנסה לגור לבד ולעבוד לראשונה בחייה. התמודדה מול קים על תפקיד כתבת שטח של אתר Xnet אך ויתרה, לאחר מכן ניסתה את מזלה כמפיקת אירועים תחת חסותה של אירית רחמים ולאחר מכן מחליטה לעזוב את אירית רחמים ולפתוח משרד הפקות משלה.
פסקול

שיר הפתיחה של הסדרה הוא "הנה עיר", בביצועם של מוקי, יוסלס איי די, וקרן פלס, שיצא כסינגל כבר בנובמבר 2009, במסגרת שיתוף הפעולה בין מוקי לבין יוסלס איי די, וזכה כבר אז להצלחה.
בעונה הראשונה, עם השירים שהושמעו ברקע בפרקי הסדרה הושמעו פעמים רבות שיריו של אמן ההיפ הופ והרגאיי הישראלי רועי אדרי, המכונה "באבא", והתוכנית גרמה לחידוש הפופולריות שלו ושל שיריו מן האלבום "עד הסוף", לאחר תקופה בה נעלם מהתעשייה.
שידור הסדרה

שידורה של הסדרה בערוץ HOT בידור ישראלי החל ב-28 ביוני 2010. היא גם משודרת חינם ב-HOT VOD, וזכתה למיליון הזמנות דרך השירות כחודש לאחר עלייתה לשידור. בסך הכול, בעונה הראשונה של התוכנית היו 31 פרקים. בעקבות ההצלחה, ביולי 2011 עלתה לשידור העונה השנייה של הסדרה, המשודרת גם בערוץ 10. ביולי 2012 עלתה לשידור העונה השלישית של הסדרה.
זכויות ההפצה של הסדרה נמכרו, עוד לפני שעלתה לשידור בארץ, לבן סילברמן, לשעבר ראש חטיבת הבידור של NBC, וכיום בעלי החברה "Electus", בשל האופציה לשדרה בחו"ל. הרכישה בוצעה בשיתוף עם חברת "Shine".
הערות שוליים

1 2 3  יניב פוהורילס, ‏HOT: מיליון הזמנות ב-VOD לסדרת הריאליטי "TLV", באתר גלובס, 2 באוגוסט 2010
1 2 3 4 5 6  מיכל הניג, מה הסיטי?! ביקורת על "TLV", באתר nrg, באתר nrg מעריב, 29 ביוני 2010
↑  אבנר נינו, ככה לא עושים את תל אביב: האכזבה הגדולה מ-"TLV", באתר nrg, באתר nrg מעריב, 12 באוגוסט 2010
↑  הדר טורוביץ', ריאליטי צ'ק, באתר ynet, 5 באוגוסט 2010
1 2  אייל דץ‏, הישרדות נון-סטארס: על "TLV - עושים את תל אביב", באתר וואלה, 29 ביוני 2010
↑  אייל דץ‏, אמת בפרסום? על "TLV - עושים את תל אביב", באתר וואלה, 12 ביולי 2010
1 2  איתי זיו, העיר, TLV: כך הסלב הרג את העיתונאי, באתר הארץ, 1 ביולי 2010
↑  נטע אלכסנדר, TLV מציגה: כך תלמדו לשנוא את העובדים הזרים, באתר הארץ, 24 ביולי 2010
↑  אסף נבו, ‏קרן פלס נותנת בראש עם מוקי ויוסלס איי.די., באתר ‏מאקו‏, 11 בנובמבר 2009
↑  "הנה עיר" הוא שיר השבוע של ערוץ 24, באתר mako‏, 31 בדצמבר 2009
↑  מאיה כהן, סופר באבא, בעיתון ישראל היום, מהדורת 2 באוגוסט 2010, עמ' 29
↑  קרן נתנזון, "עושים את תל אביב" - גם בחו"ל, באתר ynet, 9 ביוני 2010
שיחת היום

| --- | --- |

 סוגה:  אקטואליה 
 מנחים:  לוסי אהריש 
 ארץ מקור:  ישראל 
 שפות:  עברית 
 הפקה
 חברת הפקה:  רשת מדיה 
 אורך פרק:  45 דקות
 שידור
 רשת שידור:  ערוץ 2 (רשת) (2015-2017)   רשת 13 (2018-2019, 2023-הווה)
 תקופת שידור מקורית:  ערוץ 2: 2015 - 4 בספטמבר 2017   רשת 13: 29 באפריל 2018 - 15 בינואר 2019 13 באוגוסט 2023 – הווה
 
שיחת היום היא תוכנית אקטואליה יומית בערוץ רשת 13, לאחר ששודרה בעבר בערוץ 2 אצל הזכיינית רשת. את התוכנית מנחה לוסי אהריש. התוכנית שודרה בתחילה בימי חול משעה 17:15 עד 18:00, והחל מ-2024 משודרת בימי חול מ-17:00.
התוכנית בוטלה ב-15 בינואר 2019, כחלק ממהלכי מיזוג רשת-עשר, וחזרה לשידור ב-13 באוגוסט 2023.
היסטוריה

התוכנית עלתה לשידור לראשונה בנובמבר 2015 בימים בהם שידרה רשת בערוץ 2.
ב-14 באוקטובר 2015, התבטאה אהריש בתוכניתה "שיחת היום" בדאגה בנוגע ליחסי ערבים ויהודים ובנוגע להשלכות של גל הטרור הפלסטיני והמהומות של ערביי ישראל באוקטובר 2015, ועל עתיד החברה הערבית ובמיוחד על צעיריה. בדבריה גינתה בחריפות את הטרור הערבי ואת ההנהגה הערבית שבמקום להרגיע את הרוחות מסיתה לאלימות. בנוסף לכך, שללה את הטענה הפלסטינית שעליית יהודים להר הבית מצדיקה טרור ומעשי רצח של חפים מפשע.
בדצמבר 2016 גילוי דעת של אהריש בנושא טבח אזרחים במלחמת האזרחים בסוריה הכה גלים והפך לסרטון ויראלי בעל תפוצה נרחבת בעולם.
ב-4 בספטמבר 2017 שודרה התוכנית האחרונה בערוץ 2, שלאחריה עברה אהריש להנחות יחד עם אודי סגל את התוכנית "לפני החדשות" ברשת 13. היא עזבה את התוכנית במטרה להתמקד בפרויקטים אחרים ב"רשת".
ב-29 באפריל 2018 חזרה התוכנית לשידור בערוץ רשת 13 במקום התוכנית "הערב" שהוצאה מלוח השידורים.
ב-16 בדצמבר 2018 הודיעה רשת שהתוכנית לא תמשיך לערוץ הממוזג ותוחלף בתוכנית אחרת של יעקב אילון, מה שהביא לזעם אצל אהריש וצוות התוכנית, וכן לעצומה שפועלת למנוע את ביטול התוכנית.
ביולי 2023 פורסם בעמוד האינסטגרם של אהריש כי התוכנית צפויה לחזור למרקע.
ב-13 באוגוסט 2023, התוכנית חזרה לשידור שתפסה את משבצתה של "הכל כלול" ששודרה בשעה 16:00.
ב-24 באפריל 2024, פורסם שהתוכנית תמשיך להיות משודרת מהשעה 17:00 בכל יום החל מ-30 באפריל 2024.
ראו גם

לפני החדשות
פגוש את העיתונות
העולם הבוקר
הערות שוליים

↑  לוסי אהריש לפוליטיקאים הערבים: "זה בית האלוהים אתם אומרים לי?", באתר מעריב אונליין, 14 באוקטובר 2015
↑   צפו: לוסי אהריש נגד ההנהגה הערבית, באתר ישראל היום, 14 באוקטובר 2015
↑  הקטע המקורי, באתר YouTube, ‏14 באוקטובר 2015
↑   מיליונים צפו במונולוג הוויראלי של לוסי אהריש על הטבח בחאלב, באתר וואלה, 18 בדצמבר 2016
↑  שגיא בן נון‏, "לוסי אהריש בהלם, פרצה בבכי": התוכנית "שיחת היום" יורדת, באתר וואלה, 16 בדצמבר 2018
↑  רן בוקר, לוסי אהריש למקורביה: "גיליתי בטוויטר שהתוכנית שלי יורדת", באתר ynet, 15 בדצמבר 2018
שמיים פתוחים (תוכנית טלוויזיה)

| --- | --- |
 סוגה:  דוקומנטרי טיולים
 יוצרים:  גיל חובב
 בימוי:  עדי פרוסט
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  17
 הפקה
 מפיק:  חני קילצב'סקי
 עורכים:  נדב אהרונוביץ
 אורך פרק:  24 דקות
 שידור
 רשת שידור בישראל:  קשת 12
 תקופת שידור בישראל:  2017 – 2018
 קישורים חיצוניים
 שמיים פתוחים באתר קשת 12
 
שמיים פתוחים היא תוכנית מסע ותיירות טלוויזיונית ישראלית המשודרת בקשת 12 בהנחייתו של גיל חובב.
התוכנית עלתה לאוויר באוקטובר 2017, ובמסגרתה משודרות כתבות על יעדים ומקומות מוזלים בשל הסכם שמים פתוחים, ומכאן שמה.
בתוכנית מציג חובב המלצות לביקורים בשווקים בערים ומסעדות, ועל מוקדים בעלי עניין בעיר.
יעדים בשמיים פתוחים

בין היעדים שחובב ביקר בהם ניתן למנות:
יעדים בשמיים פתוחים > עונה ראשונה

רומניה רומניה - בוקרשט, בראשוב (שודר ב-4 בנובמבר 2017)
פולין פולין - סופוט, גדנסק, לובלין (שודר ב-9 בנובמבר 2017)
סרביה סרביה - בלגרד, זמון (שודר ב-16 בנובמבר 2017)
ליטא ליטא - קובנה, וילנה (שודר ב-23 בנובמבר 2017)
מונטנגרו מונטנגרו - פודגוריצה, בודווה, צטיניה, קוטור (שודר ב-30 בנובמבר 2017)
אזרבייג'ן אזרבייג'ן - באקו (שודר ב-7 בדצמבר 2017)
הודו הודו - קרלה (שודר ב-28 בדצמבר 2017)
בולגריה בולגריה - סופיה, ורנה (שודר ב-4 בינואר 2018)
איטליה איטליה - סלה רונדה, ונציה (שודר ב-11 בינואר 2018)
הודו הודו - מומבאי (שודר ב-18 בינואר 2018)
איטליה איטליה - ג'נובה, פורטופינו (שודר ב-25 בינואר 2018)
יעדים בשמיים פתוחים > עונה שנייה

פורטוגל פורטוגל - ליסבון (שודר ב-18 באוקטובר 2018)
רוסיה רוסיה - סוצ'י (שודר ב-25 באוקטובר 2018)
ספרד ספרד - מדריד (שודר ב-1 בנובמבר 2018)
יוון יוון - סלוניקי (שודר ב-7 בנובמבר 2018)
ספרד ספרד - טנריפה (שודר ב-15 בנובמבר 2018)
ספרד ספרד - ברצלונה, צרפת צרפת - מרסיי, איטליה איטליה - ג'נובה ופורטופינו (שודר ב-29 בנובמבר 2018)
שי בשידור

| --- | --- |

 סוגה:  תוכנית אירוח סאטירית
 כותבים:  רן דברת
 בימוי:  אריאל לוי
 מנחים:  שי שטרן
 משתתפים:  מגישי פינות: אבי נוסבאום הדר לוי דודו ארז
 פרסים:  ראו בהמשך
 ארץ מקור:  ישראל ישראל
 שפות:  עברית
 מספר עונות:  7
 תוכנית מקור:  שי בשישי
 תוכנית המשך:  ערב עם שי שטרן
 הפקה
 מפיק:  יהל קרז׳בסקי
 אתר צילומים:  אולפני "חדשות 13", גבעתיים (2014–2020) אולפני "רשת", רמת החייל (2020–2021)
 אורך פרק:  60 דקות
 שידור
 רשת שידור:  ערוץ עשר (2014–2019)   ערוץ 13 (2019–2021)
 פורמט (תמונה):  16:9
 תקופת שידור מקורית:  אוגוסט 2014 – מרץ 2021
שי בשידור הייתה תוכנית אירוח סאטירית ישראלית בהנחיית שי שטרן. התוכנית עלתה לשידור באוגוסט 2014 בערוץ עשר, והחל מ-18 בינואר 2019 עד ירידתה מהאוויר ב-19 במרץ 2021 שודרה ברשת 13.
היסטוריה

באפריל 2013 עזב שי שטרן את ערוץ 2 ועבר לערוץ 10 שם התחיל להנחות תוכנית אירוח בשם "שי בשישי", שכללה 29 תוכניות. התוכנית צולמה בפני קהל, וכן שילבה כתבות שטח, בהן שטרן המשיך לעסוק בנושאים חברתיים שונים.
באוגוסט 2014 הוחלט להחזיר את התוכנית במתכונת מיוחדת בעקבות מבצע מבצע צוק איתן תחת השם "שי בשידור", כאשר בתוכנית מצולמת ללא קהל.
באוקטובר 2014 עלתה העונה השנייה של התוכנית ומאז שודרה ברצף כל יום שישי (למעט הפסקות קצרות בין עונה לעונה) בערוץ עשר.
בשנת 2015 החל אבי נוסבאום להגיש בה פינה קבועה, ובהמשך גם הדר לוי הגישה פינה קומית קבועה בתוכנית.
ב-4 בינואר 2019 שודרה התוכנית בפעם האחרונה בערוץ עשר והחל מ-18 בינואר 2019 משודרת העונה השישית בערוץ 13.
ב-21 בפברואר 2020 שודרה התוכנית האחרונה שצולמה באולפני "חדשות 13" שבגבעתיים. החל מ-28 בפברואר 2020 התוכניות מצולמות באולפני "רשת" שברמת החייל.
ב-19 במרץ 2021 שודרה התוכנית האחרונה, עקב מעבר שטרן לתאגיד השידור הישראלי.
פרסים ומועמדויות

| שנה | טקס | פרס | תוצאה |
| --- | --- | --- | --- |
| 2015 | פרסי האקדמיה לטלוויזיה לשנת 2015 | תוכנית האירוח הטובה ביותר | זכייה |
| 2016 | פרסי האקדמיה לטלוויזיה לשנת 2016 | תוכנית האירוח הטובה ביותר | זכייה |
| 2017 | פרסי האקדמיה לטלוויזיה לשנת 2017 | תוכנית האירוח ובידור הטובה ביותר | מועמדות |
| 2018 | פרסי האקדמיה לטלוויזיה לשנת 2018 | תוכנית האירוח ובידור הטובה ביותר | מועמדות |
| 2019 | פרסי האקדמיה לטלוויזיה לשנת 2019 | תוכנית האירוח הטובה ביותר | זכייה |
הערות שוליים

↑  רן בוקר, שי שטרן עוזב את רשת ועובר לתאגיד, באתר ynet, 31 בדצמבר 2020
אטוביקוק

| --- | --- |

קו הרקיע של אטוביקוק ב-2009
 מדינה:  קנדה קנדה
 פרובינציה:  אונטריו אונטריו
 עיר אם:  טורונטו
 שפה רשמית:  אנגלית
 תאריך ייסוד:  1 בינואר 1850
 שטח:  123.93 קמ"ר
 אוכלוסייה:  ‏
  ‑ ברובע:  365,143 (2016)
  ‑ צפיפות:  2,728 נפש לקמ"ר (2011)
 קואורדינטות:  43°36′N 79°30′W﻿ / ﻿43.600°N 79.500°W﻿ / 43.600; -79.500
 אזור זמן:  UTC -5
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אטוביקוק(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אטוביקוק(למפת אונטריו רגילה) טורונטו אוטווה מיסיסוגה וינדזור ת'אנדר ביי טימינס קנורה גרייטר סדברי מניטובה קוויבק ארצות הברית מפרץ הדסוןאטוביקוק(למפת אונטריו מוגדלת) טורונטו אוטווה מיסיסוגה וינדזור ת'אנדר ביי טימינס קנורה גרייטר סדברי מניטובה קוויבק ארצות הברית מפרץ הדסוןאטוביקוק   tabBackground:;tabBorder:#aaa;defaultTab:0;
אטוביקוק (באנגלית: Etobicoke, השם נהגה כ-אֶטוֹבִּיקוֹ - ק' שקטה) הוא מחוז מנהלי בתוך החלק המערבי של העיר טורונטו, אונטריו, קנדה שבעבר הוא היה ישות מוניציפלית עצמאית. האזור יושב לראשונה על ידי אירופאים בשנות ה-90 של המאה ה-18 והפך לעיר במאה ה-20. מספר כפרים הוקמו באזור בו שוכנת כעת אטוביקוק, וסופחו אל העיר אטוביקוק במהלך התקופה של המטרופולין של טורונטו. העיר אטוביקוק עצמה סופחה ב-1998 לטורונטו ביחד עם עיריות אחרות. מחוז אטוביקוק גובל בדרום באגם אונטריו, ממזרח בנהר ההומבר, במערב על ידי נחל אטוביקוק והעיר מיסיסוגה ונמל התעופה הבינלאומי טורונטו-פירסון (חלק קטן ממנו משתרע בתוך אטוביקוק), ובצפון שדרות סטילס.
אוכלוסיית אטוביקוק (347,948 ב-2011) היא מאוד מגוונת וחיים בה אנשים מכל רחבי העולם. ביניהם יש דרום אסייתים, מזרח אסייתים, מזרח-תיכונים, קריביים, אפריקאים ואירופאים. אטוביקוק הוא בעיקרו פרוור בפיתוח וצפיפות האוכלוסייה בו נמוכה יותר מאשר במרכז טורונטו. באטוביקוק עוברים מספר כבישים ראשיים הכולל את דרך המלכה אליזבת, אוטוסטרדת גרדינר והכבישים המהירים 401, 409 ו-427. אטוביקוק מחובר לשאר טורונטו באמצעות ארבע תחנות רכבת תחתית.
היסטוריה

קבוצות שונות של האומות הראשונות חיו בחבל ארץ זה בזמנים שונים. במהלך המאה ה-17 הם נדחקו החוצה על ידי האירוקוי שהיו קונפדרציה של עמים שהתבססו בצד הדרומי של אגם אונטריו. בהמשך המאה ה-17, קואליציה של אומות ראשונות, שכללה את האודווה (Odawa), אוביג'וואי (Ojibway), ופוטאוואטומי (Potawatomi), שכונתה שלוש השריפות, דחפה את האירוקוי מהאזור. אנשים שהיו שייכים לאומת המיסיסוגה התיישבו באטוביקוק ב-1695 ועסקו בדיג, גידול יבולים בקיץ, וציד בחורף.
השם "אטוביקוק" נגזר מהמילה בשפת המיסיסוגה וואדופיאנג (wadoopikaang), כלומר "המקום שבו צמחי אלמון גדלים". השם אומץ באופן רשמי בשנת 1795 לאור הנחיה של המשנה למושל ג'ון גרייבס סימקו.
ב-1793-95, החלו להגיע מהגרים מבריטניה לאזור ובמפקד האוכלוסין של 1805 נפקדו 84 תושבים ביישוב. ב-1 בינואר 1850 הוכרזה אטוביקוק כעיירה והאוכלוסייה בה מנתה 2904 נפש. בשנת 1954, אטוביקוק הפך לחלק מאזור הממשל האזורי, עיריית מטרופולין טורונטו. בשנת 1967, אטוביקוק התמזגה עם שלוש עיריות קטנות ששכנו ליד האגם כדי ליצור את הרובע של אטוביקוק. הרובע היה הפך לעיר בשנת 1984. ב-1998, שש רשויות מקומיות (שכללו את אטוביקוק) מוזגו ויצרו את העיר טורונטו במתכונתה הנוכחית.
דמוגרפיה

בשנת 2011, על פי הסקר הלאומי של משקי הבית, אוכלוסיית אטוביקוק כללה 58.7% לבנים, 13.6% דרום אסייתים, 10.5% שחורים, 3.0% מאמריקה הלטינית, 3.0% פיליפינים, 2.2% סינים, 1.4% קוריאנים, 1.3% דרום-מזרח אסייתים, 1.3% מערב אסייתים, 1.2% ערבים, ו-3.8%, אחרים. 46.9% מהאוכלוסייה הם מהגרים ו-37.2% מתושבי צפון אטוביקוק הם במקורם מדרום אסיה, האחוז הגבוה ביותר בטורונטו.
הערות שוליים

↑  Mississaugas of the New Credit First Nation and Praxis Research Associates.
↑  Nichols, John D; Nyholm, Earl (1995). A Concise Dictionary of Minnesota Ojibwe. Minneapolis: University of Minnesota Press. ISBN 978-0-8166-2427-0. OCLC 31242698.
↑  Willoughby, Paul. "A Brief History of Etobicoke". אורכב מ-המקור ב-2012-03-24. נבדק ב-2012-03-15.
1 2  "Etobicoke Records". City of Toronto.
↑  Roda McInnis. "The Toronto Amalgamation: Looking Back, Moving Ahead". נבדק ב-2012-04-12.
↑  "2001 Community Profiles. Statistics Canada". 2.statcan.ca. 2002-03-12. נבדק ב-2012-02-02.
| --- | --- |
בקרת זהויות :  MusicBrainz: 48ead7d5-4c6d-4619-988f-e048cfd0db8a  VIAF: 153052195   WorldCat (עם VIAF): 153052195 
הישוב בשנת 1878
קו הרקיע של טורונטו כפי שצולם מפארק הקולונל סמואל סמית' באטוביקוק
הנוף של אטוביקוק מפארק בודפשט מערבה לאורך מפרץ הומבר
אחד למיליון (תוכנית טלוויזיה)

ערך זה עוסק בתוכנית טלוויזיה ישראלית. אם התכוונתם לשיר בעל אותו שם, ראו .
| --- | --- |

 סוגה:  תיעודי
 יוצרים:  נסלי ברדה
 בימוי:  רותם גרוס נסלי ברדה
 מנחים:  נסלי ברדה
 ארץ מקור:  ישראל ישראל
 שפות:  עברית
 מספר עונות:  3
 מספר פרקים:  25
 הפקה
 מפיק:  דוד מנדיל, לי שירה, מיכל גריידי
 חברת הפקה:  מוביפלוס
 צלמים:  צלם ראשי: אייל בן יעיש
 שידור
 רשת שידור:  קשת 12
 פורמט (תמונה):  16:9, HDTV
 תקופת שידור מקורית:  2 במאי 2018 – הווה
 קישורים חיצוניים
 אתר רשמי
אחד למיליון היא תוכנית תעודה ישראלית בהגשת נסלי ברדה העוקבת אחרי אנשים שעברו מקרי נס. התוכנית משודרת החל מ-2 במאי 2018 בקשת 12.
סקירת התוכנית

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון | מדרוג | ממוצע צופים |
| --- | --- | --- | --- | --- | --- | --- | --- |
|  | 1 | 8 | 8 | 2 במאי 2018 | 17 באוקטובר 2019 | — | — |
|  | 2 | 10 | 10 | 12 במרץ 2020 | 5 בדצמבר 2021 | 16.8% | 438,000 |
|  | 3 | 7 | 7 | 13 בינואר 2022 | 8 ביוני 2023 | 12.4% | 302,000 |
פרקים > עונה 1 (2018–2019)

| מספר פרק בתוכנית | מספר פרק בעונה | שם הפרק | תאריך שידור מקורי ישראל | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- | --- |
| 1 | 1 | צניחה בלתי אפשרית למצוא את אבא | 2 במאי 2018 | 8.5% | 185,000 |  |
פרק כפול: סיפורו של תא"ל דרור פלטין, שיצא לצניחה חופשית שהסתבכה ושרד. סיפורה של אירית נטע-כהן, שחיפשה במשך 40 שנה את אביה ברחבי העולם ללא הצלחה.
| 2 | 2 | סיפור אהבה | 24 במאי 2018 | 10.5% | 192,000 |  |
מוריה חצב רוקמן התכתבה במשך תקופה עם בחור זר. החברים והמשפחה הזהירו אותה מפני הונאה או התחזות, אך היא בחרה להתעלם. לבסוף הגיעה ההצעה להיפגש, אבל ביעד שאף אחד מהם עוד לא היה בו - פורטוגל.
| 3 | 3 | בין שמיים לארץ | 6 ביוני 2018 | 7.9% | 148,000 |  |
גרא אלוני, שנקלע לסכנת מוות במהלך טיסה לישראל וברגע האחרון, צירוף מקרים שאירע בין שמים לארץ, הציל את חייו.
| 4 | 4 | אבודים בלב ים | 12 ביוני 2018 |  |  |  |
ליבי ופייר מורי, זוג סקיפרים שאבדו בלב האוקיינוס ההודי לאחר שסירתם טבעה. הם הצליחו לשרוד במשך למעלה מתשעה ימים. איך הם עשו את זה?
| 5 | 5 | נס מתחת למים | 5 בדצמבר 2018 |  |  |  |
סיפורו של יוסי חסון, שהיה בצלילה מתחת למי האוקיינוס כשגלי הצונאמי הכו. שרשרת צירופי מקרים הובילה להישרדותו.
| 6 | 6 | אבודה באפריקה | 30 באפריל 2019 | 11.1% | 203,000 |  |
סיפורה של יפעת מדר שיצאה לטיול באפריקה, הלכה לאיבוד בשמורה ענקית של טבע פראי ושרדה בתנאים קשים, ללא מזון ומחסה במשך שבועיים.
| 7 | 7 | פגישה גורלית | 3 באוקטובר 2019 | 18.3% | 465,000 |  |
סיפורם של ליאור ועופר, שני זרים שנפגשו לגמרי במקרה, הפכו לחברים הכי טובים ולא ידעו שמחבר ביניהם סוד משפחתי.
| 8 | 8 | סחרור בשחקים | 17 באוקטובר 2019 | 14.9% | 396,000 |  |
סיפורו של איל מגל, טייס קרב שבמהלך טיסה איבד את הראייה, ונותרו לו 5 שניות עד שמטוס ה-f16 יתרסק יחד איתו אל הים, והצליח להינצל.
פרקים > עונה 2 (2020–2021)

| מספר פרק בתוכנית | מספר פרק בעונה | שם הפרק | תאריך שידור מקורי ישראל | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- | --- |
| 9 | 1 | פגיעה מטווח אפס | 12 במרץ 2020 | 14.2% | 395,000 |  |
אסף בר נורה מטווח אפס בראשו פעמיים על ידי מחבלים ושרד. דווקא הרגעים הללו הפכו לסיפור אהבה.
| 10 | 2 | חברות עד סוף העולם | 5 באפריל 2020 | 23.6% | 691,000 |  |
שי ואורן הידרדרו לתהום עמוקה במהלך נסיעה בנפאל. רק החברות ביניהם הצליחה לייצר פלא ולהשיב אותם לחיים.
| 11 | 3 | הנערה הכפולה | 13 במאי 2020 | 17.6% | 454,000 |  |
רוני ואמילי הן שתי נערות זרות, שנולדו באותה שנה, גרו במרחק חצי שעה זו מזו, ניהלו מסלולי חיים זהים לחלוטין, אך לא ידעו על קיומה של הנערה האחרת ולא תיארו לעצמן שמחבר ביניהן סוד. הכול השתנה כשרצף צירופי מקרים הוביל אותן לפגישה שתשנה את חייהן.
| 12 | 4 | התמונה שניבאה הכל | 27 באוקטובר 2020 | 15.5% | 358,000 |  |
סיפור המתחיל עוד בשנות השישים: שלמה, ימאי בן 20 שהגיע לפינלנד באחד ממסעותיו בעולם, ומישל, ילדה בת 12 שחיה בקהילה היהודית במדינה. ברגע של שובבות, מישל גונבת חצי תמונה של גבר צעיר - תמונה שתהפוך בהמשך לנבואה שתשנה את חייהם.
| 13 | 5 | נס נולד | 1 בינואר 2021 | 17.3% | 505,000 |  |
שירן דוחן השתחחרה לפני חודשים ספורים מצה"ל, מגלה שהיא נמצאת בעיצומו של הריון מתקדם כמה ימים לפני הלידה. המצב מסתבך שחייה וחיים התינוק עומדים בסכנה.
| 14 | 6 | נס ממבט ראשון | 18 בינואר 2021 | 16.6% | 408,000 |  |
גור קריתי הטיס את המצנח שלו באוויר עד שלפתע נקלע לתאונה, צנח במהירות אל הקרקע והתרסק במקום מדברי ומבודד. הוא נפצע קשה ופגישה בלתי צפויה מצילה את חייו.
| 15 | 7 | טרמפ גורלי | 1 באפריל 2021 | 17.2% | 438,000 |  |
אורי ויניב נפגשים במהלך טרמפ ומגלים שזאת אינה תהיה הנסיעה הקצרה לה ציפו. הם נקלעים לקרב על חייהם בו ניצלו באורח פלא.
| 16 | 8 | חטיפה בשחקים | 25 במאי 2021 | 18.9% | 455,000 |  |
סיפורה של טיסה 219 של אל-על. חוטפים חמושים החלו להשתלט על המטוס באוויר, אך חברי צוות הטיסה הצליחו להניע רצף התרחשויות על מנת למנוע את החטיפה.
| 17 | 9 | מפגש משמיים | 29 בספטמבר 2021 | 14.3% | 337,000 |  |
נדב אפרת ואהרון שגיא נפגשו על רקע אהבתם המשותפת לטיסה. הם לא תיארו לעצמם שמילה אחת שתאמר בין שניהם תשנה את חייהם שנים אחר כך.
| 18 | 10 | הקול שהציל חיים | 5 בדצמבר 2021 | 13.1% | 340,000 |  |
אצל חנן, קצין בגולני, התעורר דחף בלתי מוסבר לחזור מהבסיס מוקדם מהרגיל. בדרך, הוא נתקל ברכב שעלה בלהבות ממנו נשמעות צעקות מתחננות לעזרה. חנן רץ אל תוך האש תוך כדי שהוא מסכן את חייו.